2 POSĖDIS

# SPRENDIMAS

**DĖL KAUNO RAJONO SAVIVALDYBĖS TARYBOS KOMITETŲ ĮGALIOJIMŲ NUSTATYMO**

2023 m. gegužės 4 d. Nr. TS-185

Kaunas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 4 punktu,19 straipsnio 3 dalimi, Kauno rajono savivaldybės tarybos reglamento, patvirtinto Kauno rajono savivaldybės tarybos 2023 m. kovo 30 d. sprendimu Nr. TS-176 „Dėl Kauno rajono savivaldybės tarybos reglamento patvirtinimo“, 67 ir 68 punktais, Kauno rajono savivaldybės taryba n u s p r e n d ž i a:

1. Nustatyti, kad Savivaldybės tarybos komitetai, išskyrus Kontrolės, turi įgaliojimus, preliminariai nagrinėti Savivaldybės tarybai teikiamus sprendimų projektus ir teikti išvadas bei pasiūlymus, taip pat kontroliuoti, kaip laikomasi įstatymų ir vykdomi Vyriausybės nutarimai, Savivaldybės tarybos, mero sprendimai, šiais klausimais:

1.1. Biudžeto ir finansų:

1.1.1. Savivaldybės biudžeto ir Savivaldybės metinių ataskaitų rinkinio tvirtinimas, Savivaldybės biudžeto tikslinimas;

1.1.2. sprendimų dėl papildomų ir biudžeto planą viršijančių Savivaldybės biudžeto pajamų ir kitų piniginių lėšų paskirstymo, tikslinės paskirties ir specializuotų fondų sudarymo ir naudojimo priėmimas;

1.1.3. Savivaldybės biudžetinių įstaigų struktūros, nuostatų ir darbo užmokesčio fondo tvirtinimas, didžiausio leistino valstybės tarnautojų ir darbuotojų, dirbančių pagal darbo sutartis, pareigybių skaičiaus Savivaldybės biudžetinėse įstaigose nustatymas;

1.1.4. sprendimų teikti mokesčių, rinkliavų ir kitas lengvatas Savivaldybės biudžeto lėšomis, sprendimų dėl sumokėtų mokesčių, rinkliavų (ar jų dalies) kompensavimo tvarkos nustatymas, subsidijų ir kompensacijų skyrimo naujas darbo vietas steigiančioms visų teisinių formų įmonėms tvarkos nustatymas atitinkamai keičiant Savivaldybės biudžetą tais atvejais, kai lėšų tam nebuvo numatyta;

1.1.5. kainų ir tarifų už Savivaldybės valdomų įmonių, biudžetinių ir viešųjų įstaigų (kurių savininkė yra Savivaldybė) teikiamas atlygintinas viešąsias paslaugas ir keleivių vežimą vietiniais maršrutais nustatymas, centralizuotai tiekiamos šilumos, karšto vandens kainų nustatymas (tvirtinimas), vietinių rinkliavų, įmokų ir mokesčių tarifų nustatymas;

1.1.6. sprendimų dėl tam tikros veiklos nepriklausomo audito atlikimo Savivaldybės įstaigose ar Savivaldybės valdomose įmonėse priėmimas;

1.1.7. Savivaldybės vardu sudaromų sutarčių pasirašymo tvarkos aprašo tvirtinimas;

1.1.8. sprendimų dėl Savivaldybės prisiimamų įsipareigojimų pagal paskolų, finansinės nuomos (lizingo), kitų įsipareigojamųjų skolos dokumentų sutartis ir garantijų teikimo už Savivaldybės valdomų įmonių prisiimamus įsipareigojimus pagal paskolų, finansinės nuomos (lizingo) ir kitų įsipareigojamųjų skolos dokumentų sutartis priėmimas;

1.1.9. sprendimų dėl viešojo ir privataus sektorių partnerystės projektų įgyvendinimo tikslingumo priėmimas;

1.1.10. taisyklių, už kurių pažeidimą atsiranda administracinė atsakomybė, ir kitų taisyklių tvirtinimas;

1.1.11. Savivaldybės tarybos komisijų, kitų Savivaldybės darbui organizuoti reikalingų darinių, jų nuostatų tvirtinimas;

1.1.12. Savivaldybės tarybos komitetų ir komisijų pirmininkų ir pirmininkų pavaduotojų skyrimas (išskyrus Vietos savivaldos įstatymo nustatytas išimtis);

1.1.13. sprendimų dėl projektų ir sprendimų, kuriems įgyvendinti reikalingos biudžeto lėšos, tikslingumo priėmimas;

1.1.14. viešųjų įstaigų (kurių savininkė yra Savivaldybė) vidaus kontrolės tvarkos nustatymas;

1.1.15. Savivaldybės valdomų įmonių metinių finansinių ataskaitų rinkinių, metinių pranešimų ir (ar) veiklos ataskaitų tvirtinimas;

1.1.16. sprendimų dėl valstybės socialinių ir ekonominių programų tikslinių lėšų, kitų valstybės fondų lėšų ir materialiojo turto paskirstymo biudžetinėms įstaigoms priėmimas;

1.1.17. kiti su biudžetu ir finansais susiję klausimai.

1.2. Kultūros, švietimo ir sporto:

1.2.1. valstybinės švietimo politikos Savivaldybėje įgyvendinimas;

1.2.2. valstybinės kultūros ir sporto politikos Savivaldybėje įgyvendinimas;

1.2.3. biudžetinių ir viešųjų švietimo, kultūros ir sporto įstaigų (kurių savininkė yra Savivaldybė) steigimo, reorganizavimo, pertvarkymo, atskyrimo, likvidavimo ir sprendimų dėl dalyvavimo steigiant viešuosius ir privačius juridinius asmenis priėmimas, taip pat juridinių asmenų, kurių dalyvė yra Savivaldybė, priežiūra;

1.2.4. ikimokyklinio, priešmokyklinio, pradinio, pagrindinio ir vidurinio ugdymo, vaikų ir suaugusiųjų neformaliojo švietimo programas teikiančių mokyklų tinklo formavimas, sąlygų vaikų privalomajam švietimui vykdyti sudarymas;

1.2.5. Savivaldybės biudžetinių įstaigų metinių ataskaitų rinkinių tvirtinimas;

1.2.6. bendrojo lavinimo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimas;

1.2.7. maitinimo paslaugų švietimo įstaigose, įgyvendinančiose mokymą pagal ikimokyklinio, priešmokyklinio ir bendrojo lavinimo programas, organizavimas;

1.2.8. gyventojų bendrosios kultūros ugdymo ir etnokultūros puoselėjimas;

1.2.9. vaikų ir jaunimo užimtumo organizavimas;

1.2.10. Savivaldybės saugomų vietinės reikšmės gamtos ir kultūros paveldo objektų skelbimas;

1.2.11. gatvių, aikščių, pastatų, statinių ir kitų Savivaldybei nuosavybės teise priklausančių objektų pavadinimų suteikimas ir jų keitimas;

1.2.12. švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas;

1.2.13. Savivaldybės gyventojų kūno kultūros ir sporto (mėgėjiško ir profesionalaus) plėtojimas, gyventojų poilsio organizavimas;

1.2.14. jaunimo politikos programų ir priemonių įgyvendinimas;

1.2.15. Savivaldybės ilgalaikių sporto plėtros tikslų, Savivaldybės biudžeto lėšomis finansuotinų sporto sričių nustatymas;

1.2.16. sporto infrastruktūros plėtra;

1.2.17. sporto srityje veikiančių fizinių ir juridinių asmenų veiklos finansavimas;

1.2.18. siūlymų tvirtinti Savivaldybės gyvenamųjų vietovių herbus teikimas, kitų Savivaldybės simbolių ir jų naudojimo tvarkos tvirtinimas, Savivaldybės apdovanojimų teikimas;

1.2.19. Savivaldybės saugomų teritorijų steigimas, Savivaldybės saugomų vietinės reikšmės gamtos ir kultūros paveldo objektų skelbimas;

1.2.20. kiti su kultūros, švietimo, sporto, kultūros paveldo, turizmo ir jaunimo reikalų sritimis susiję klausimai.

1.3. Socialinių reikalų ir sveikatos:

1.3.1. socialinių paslaugų ir sveikatos įstaigų bei organizacijų steigimas, išlaikymas, reorganizavimas, pertvarkymas, likvidavimas ir dalyvavimas steigiant viešuosius ir privačius juridinius asmenis, taip pat juridinių asmenų, kurių dalyvė yra Savivaldybė, priežiūra;

1.3.2. socialinių paslaugų planavimas ir teikimas;

1.3.3. Savivaldybės būsto ir socialinio būsto fondo sudarymo tvarkos, būsto suteikimo tvarkos ir nuomos mokesčio dydžio tvirtinimas;

1.3.4. kompensacijų tam tikroms vartotojų grupėms mokėjimo priėmimas, papildomos socialinės paramos, socialinių pašalpų ir kompensacijų skyrimo iš Savivaldybės biudžeto tvarkos nustatymas, priedo fiziniam asmeniui (globėjui (rūpintojui) už vaiko globą (rūpybą) dydžio ir mokėjimo iš Savivaldybės biudžeto tvarkos nustatymas;

1.3.5. Savivaldybės kolegijos sudarymas;

1.3.6. sprendimo dėl Savivaldybės tarybos nario, mero įgaliojimų netekimo priėmimas, mero pareigas laikinai einančio Savivaldybės tarybos nario darbo užmokesčio nustatymas;

1.3.7. Savivaldybės tarybos komitetų ir komisijų pirmininkų ir pirmininkų pavaduotojų skyrimas;

1.3.8. Kontrolės komiteto veiklos programos tvirtinimas;

1.3.9. Savivaldybės sveikatinimo priemonių planavimas ir įgyvendinimas;

1.3.10. triukšmo valdymo, prevencijos ir jo mažinimo priemonių įgyvendinimas;

1.3.11. Savivaldybės kontrolieriaus skyrimas ir kiti su šių politikų ir valstybės tarnautojų veikla susiję klausimai;

1.3.12. Mero politinio (asmeninio) pasitikėjimo valstybės tarnautojų pareigybių skaičiaus nustatymas;

1.3.13. Savivaldybės tarybos reglamento tvirtinimas, Savivaldybės tarybos komitetų, komisijų, kitų komisijų sudarymas, jų nuostatų tvirtinimas, ataskaitų išklausymas ir kiti su Savivaldybės darbui organizuoti reikalingų darinių veikla susiję klausimai;

1.3.14. jungimosi į savivaldybių sąjungas, bendradarbiavimo su užsienio šalių savivaldybėmis ar prisijungimo prie tarptautinių savivaldos organizacijų klausimai;

1.3.15. Savivaldybės tarybos narių delegavimas į regiono plėtros tarybos kolegiją, įstatymų nustatytas komisijas ir įgaliojimų jiems suteikimas;

1.3.16. vietos gyventojų apklausos tvarkos aprašo tvirtinimas;

1.3.17. Savivaldybės teritorijoje veikiančių bendruomeninių ir nevyriausybinių organizacijų veiklos ir bendradarbiavimo su jomis klausimai;

1.3.18. nepasitikėjimo vicemeru ar Savivaldybės administracijos direktoriumi pareiškimas;

1.3.19. taisyklių, už kurių pažeidimą atsiranda administracinė atsakomybė, ir kitų taisyklių tvirtinimas;

1.3.20. kiti su šeimos stiprinimu, pirmine asmens ir visuomenės sveikatos priežiūra, socialine parama ir socialinėmis paslaugomis susiję klausimai;

1.3.21. Savivaldybės prioritetų, susijusių su šeimos stiprinimu Savivaldybėje, nustatymo ir šeimoms aktualių klausimų sprendimas;

1.3.22. Savivaldybės teisės aktų, darančių įtaką šeimų padėčiai Savivaldybėje, rengimas ir įgyvendinimas;

1.3.23. siūlymų Savivaldybės institucijoms ir įstaigoms dėl veiksmų, kuriant šeimai palankią aplinką Savivaldybėje, įgyvendinimo tobulinimas.

1.4. Ūkio ir darnios plėtros:

1.4.1. Savivaldybės strateginių plėtros ir veiklos planų, atskirų ūkio šakų (sektorių) plėtros programų tvirtinimas ir ataskaitų dėl jų įgyvendinimo išklausymas bei sprendimų dėl jų priėmimas;

1.4.2. strateginio planavimo Savivaldybėje organizavimo tvarkos aprašo tvirtinimas;

1.4.3. Savivaldybės bendrojo plano ar Savivaldybės dalių bendrųjų planų tvirtinimas;

1.4.4. Savivaldybės saugomų teritorijų steigimas;

1.4.5. Savivaldybės infrastruktūros plėtros organizatoriaus funkcijų pavedimas Savivaldybės administracijai ar kitam viešajam juridiniam asmeniui, kiti su Lietuvos Respublikos infrastruktūros įstatymo įgyvendinimu susiję klausimai;

1.4.6. Savivaldybės valdomų įmonių steigimas, reorganizavimas, likvidavimas ir dalyvavimas steigiant viešuosius ir privačius juridinius asmenis, taip pat juridinių asmenų, kurių dalyvė yra Savivaldybė, priežiūra;

1.4.7. Savivaldybei nuosavybės teise priklausančio turto valdymas, naudojimas ir disponavimas;

1.4.8. Savivaldybei priskirtos valstybinės žemės ir kito valstybės turto valdymas, naudojimas ir disponavimas juo;

1.4.9. socialinės ir gamybinės infrastruktūros objektų projektavimo ir statybos klausimai;

1.4.10. Savivaldybės vietinės reikšmės kelių ir gatvių priežiūros, taisymo, tiesimo ir saugaus eismo organizavimas;

1.4.11. keleivių vežimo vietiniais maršrutais organizavimas;

1.4.12. šilumos ir geriamojo vandens tiekimo ir nuotekų tvarkymo organizavimas;

1.4.13. centralizuotai tiekiamos šilumos, šalto ir karšto vandens kainų nustatymo (tvirtinimo), vietinių rinkliavų ir mokesčių tarifų nustatymas;

1.4.14. Savivaldybės teritorijos tvarkymo, švaros ir kitų taisyklių tvirtinimas;

1.4.15. siūlymų keisti Savivaldybės teritorijos ribas, suteikti savivaldybei pavadinimą ir jį keisti, sudaryti gyvenamąsias vietoves, nustatyti ir keisti jų pavadinimus, teritorijų ribas teikimas Vyriausybei;

1.4.16. seniūnijų steigimas, panaikinimas ir jų skaičiaus nustatymas, pavadinimų seniūnijoms suteikimas ir jų keitimo, teritorijų priskyrimas seniūnijoms, jų aptarnaujamų teritorijų ribų nustatymas ir keitimas;

1.4.17. seniūnijų-biudžetinių įstaigų nuostatų tvirtinimas;

1.4.18. seniūnaičių rinkimų tvarkos ir kiti su seniūnaičių veikla susiję klausimai;

1.4.19. viešųjų įstaigų (kurių savininkė yra Savivaldybė) kolegialių organų sudarymas;

1.4.20. viešųjų įstaigų (kurių savininkė yra Savivaldybė) metinių ataskaitų rinkinių tvirtinimas;

1.4.21. kiti su strateginiu planavimu, komunaliniu ūkiu, energetika, transportu, aplinkosauga, žemės ūkiu ir investicijomis susiję klausimai;

1.4.22. sprendimų dėl valstybės socialinių ir ekonominių programų tikslinių lėšų, kitų valstybės fondų lėšų ir materialiojo turto paskirstymo biudžetinėms įstaigoms priėmimas.

2. Pripažinti netekusiu galios Kauno rajono savivaldybės tarybos 2021 m. sausio 28 d. sprendimą Nr. TS-39 „Dėl Kauno rajono savivaldybės tarybos komitetų įgaliojimų nustatymo“.

Šis sprendimas gali būti skundžiamas savo pasirinkimu Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams   
(A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio sprendimo paskelbimo arba įteikimo suinteresuotam asmeniui dienos.

Savivaldybės meras Valerijus Makūnas